Държавен вестник, бр. 4, 2010 г., стр. 33

БРОЙ  4	
Д Ъ Р Ж А В Е Н  В Е С Т Н И К 	
СТР.  33  
в) прощални срещи, награждаване и изпраща­
не при окончателно отпътуване на извънреден 
и пълномощен посланик от страната;
г) подписване на официални документи;
4. осигурява предоставянето на дипломати­
ческите привилегии и имунитети;
5. осигурява протоколното обслужване при:
а) назначаването у нас на чуждестранни 
посланици, военни аташета и генерални или 
почетни консулски длъжностни лица;
б) назначаването в чужбина на наши посла­
ници, военни аташета и генерални или почетни 
консулски длъжностни лица.
(3) При осъществяване на държавния цере­
мониал дирекция „Държавен протокол“:
1. съставя и координира общата програма на 
официалните посещения у нас и в чужбина на 
равнище президент на републиката, председател 
на Народното събрание, министър-председател 
и министър на външните работи;
2. оказва съдействие при подготовката и 
провеждането на официални срещи и посеще­
ния у нас и в чужбина на равнище президент 
на републиката и председател на Народното 
събрание; осигурява подготовката и провежда­
нето на официални срещи и посещения у нас и 
в чужбина на равнище министър-председател 
и министър на външните работи;
3. съставя и координира с другите струк­
турни звена на министерството програмата 
на официалните срещи и посещения у нас и в 
чужбина на министъра;
4. осигурява подготовката и провеждането на 
официални празници и церемонии с участието 
на президента на републиката, председателя на 
Народното събрание, министър-председателя и 
министъра на външните работи на територията 
на Република България;
5. определя и контролира реда за използване 
на държавните символи според изискванията 
на съответните закони;
6. актуализира списъка за подреждане на 
официалните лица и органите на държавната 
и местната власт в Република България;
7. определя целесъобразността и равнището 
на представяне в протоколните прояви, в които 
държавните институции вземат участие;
8. определя изискващите се съгласно прото­
колната практика материали, принадлежности, 
транспортни средства и пр. при организацията 
и обслужването на протоколни изяви;
9. следи за изпълнението на Закона за дър­
жавния протокол. 
Чл. 43. Дирекция „Информация, връзки с 
обществеността и европейска комуникация“:
1. планира, подготвя и осъществява медий­
ната и информационната политика на минис­
терството, публичните изяви на министъра, 
членовете на политическия кабинет и други 
представители на министерството;
2. организира подготовката и провежда­
нето на дейностите по линия на публичната 
дипломация и информационните кампании по 
приоритетите на българската външна политика;
3. акредитира български и чуждестранни 
журналисти и осигурява достъпа им до медий­
ните събития в министерството;
4. координира и анализира дейността на 
задграничните представителства по осъщест­
вяване на медийната политика;
5. изготвя анализи въз основа на информа­
цията от задграничните представителства и на 
публикациите в средствата за масово осведо­
мяване в страната и в чужбина;
6. поддържа и актуализира страницата на 
министерството в интернет;
7. поддържа архив за медийните изяви на 
членовете на политическия кабинет;
8. подпомага министъра в организацията 
и ръководството на Съвета по европейска ко­
муникация и в дейността по популяризиране 
образа на Република България като членка на 
ЕС в международен план;
9. осъществява планиране, подготовка, възла­
гане, реализация, мониторинг, анализ и оценка 
на проекти и дейности на министерството в 
изпълнение на Комуникационната стратегия 
на Република България за ЕС;
10. координира и подпомага дейностите на 
задграничните представителства по осъществя­
ване на Комуникационната стратегия;
11. подпомага осигуряването на информа­
ционно-рекламни материали, популяризиращи 
Република България в чужбина;
12. координира програмирането и изпълне­
нието на проекти за развитие на гражданско­
то общество по Национална програма ФАР, 
Преходния финансов инструмент и Програма 
„Европа за гражданите“;
13. осигурява разпространяването на инфор­
мационни материали за медиите.
Раздел VI
Организация на работата в министерството
Чл. 44. (1) В изпълнение на функциите и по­
ставените конкретни задачи структурните звена 
в министерството изготвят становища, отчети, 
доклади, докладни записки, анализи, програми, 
проекти, концепции, позиции, информации, 
паметни бележки, проекти на решения по кон­
кретни въпроси, вътрешни актове, проекти на 
нормативни актове, проекти на международни 
договори и други документи.
(2) Структурните звена в министерството 
пряко взаимодействат по въпроси от смесена 
компетентност, като водещото звено обобщава 
окончателното становище.
Чл. 45. (1) Приемът на граждани и пред­
ставители на организации се извършва 
всеки работен ден от служителите на ди­
рекция „Канцелария и архив“ в приемната 
на министерството, намираща се в София, 
ул. „Александър Жендов“ № 2, и от служителите 
на дирекция „Консулски отношения“ на гише